b'\n_START_ARTICLE_\nFerekid\n_START_SECTION_\n\xc5\xbdivljenje in delo\n_START_PARAGRAPH_\nFerekid je bil eden od prvih gr\xc5\xa1kih proznih piscev. Napisal je delo Heptamychia, ki je predstavljalo pomemben most med mitolo\xc5\xa1ko in predsokratsko mislijo. V tem delu je podal svojo filozofijo skozi mitske predstave. \xc4\x8ceprav je izgubljeno, so bili ohranjeni ostanki dovolj za obnovo osnovnih potez. Aristotel je v Metafiziki ozna\xc4\x8dil njegovo delo kot me\xc5\xa1anico mita in filozofije._NEWLINE_Ferekid je pripovedoval o nastanku sveta, pisal o borbi med elementom dobrega in elementom zlega za oblast nad svetom. Njegovo delo ima tudi ve\xc4\x8d naslovov Teologija, Teokratia, Teogonija. V zgodovini sveta je racionaliziral gr\xc5\xa1ki panteon. Kralj bogov ni bil Zevs, temve\xc4\x8d Zas (\xc2\xbbta, ki \xc5\xbeivi\xc2\xab). Njegov o\xc4\x8de je bil titan Kronos (\xc2\xbb\xc4\x8das\xc2\xab\xc2\xa0in ne bog Kronos. Od njega izvirajo voda, zemlja, zrak in ogenj. Nasprotovanju med o\xc4\x8detom in sinom se je ognil. Kronos in Zas sta bojevala vojno proti Ofionu (\xc2\xbbka\xc4\x8djemu mo\xc5\xbeu\xc2\xab). Zas je praznoval svojo zmago tako, da je stkal obleko za Htonio (Ktonio), ki se je spremenila v Geo (\xc2\xbbpovr\xc5\xa1ino Zemlje\xc2\xab)._NEWLINE_Cicero in Sveti Avgu\xc5\xa1tin sta menila, da je Ferekid prvi u\xc4\x8dil o nesmrtnosti du\xc5\xa1e._NEWLINE_Diogen Laert je napisal, da so nekateri imeli Ferekida za Pitagorovega u\xc4\x8ditelja. V\xc4\x8dasih ga \xc5\xa1tejejo med sedem gr\xc5\xa1kih modrecev._NEWLINE_Ferekida ne smemo zamenjevati z mlaj\xc5\xa1im mitografom Ferekidom z Lerosa.'